El cicle d'innovació Innovaires va començar a finals del mes de setembre de 2019.
Impulsat conjuntament per la Direcció General de Qualitat Ambiental i Canvi Climàtic i l'equip de Recerca i Innovació, tenia per objectiu mobilitzar la intel·ligència col·lectiva, dins i fora del Departament, per aportar idees i solucions que millorin el medi atmosfèric.
El repte i els sub-reptes plantejats van ser:
El cicle va començar el 27 de setembre de 2019, quan es va fer la presentació oficial del repte i es va posar en marxa la plataforma digital de recollida d'idees, i havia d'acabar el 24 de març, amb la presentació final de les idees finalistes i la idea guanyadora.
La crisi sanitària provocada pel coronavirus va obligar a ajornar l'elecció de la idea final i la presentació de cloenda.
Però el procés va desenvolupar-se amb normalitat durant els 6 mesos previstos.
Durant les successives fases d'ideació, conceptualització i prototipatge, es van organitzar 3 tallers d'ideació, a Barcelona i Tarragona, per ajudar a generar idees i 2 tallers de prototipatge per madurar-les i validar-les.
La plataforma digital va comptar amb un total de 157 participants.
Es van generar 115 idees, de les quals 5 van ser seleccionades per a la fase final (i 1 resultarà guanyadora quan el cicle acabi).
En els diferents tallers hi han participat 131 persones
En els diferents tallers hi han participat 131 persones.
Com es veu a l'embut d'innovació, les idees presentades van correspondre sobretot a campanyes (34%), serveis (25%) i productes (12%).
De les idees finalistes, tanmateix, només 1 correspon a una campanya i 4 són de serveis.
Aplicació per a trajectes compartits
Mecanisme que permeti als treballadors del DTES compartir vehicle per anar a la feina.
Canal d'assessorament a la ciutadania sobre l'impacte ambiental de les seves accions i de foment de bons hàbits per al medi ambient.
Gemma Moncusí (Ajuntament de Reus)
Estratègia per augmentar el vehicle privat compartit en entorns de baixa demanda com zones rurals.
Informació a la ciutadania sobre la qualitat del medi atmosfèric en diferents trajectes quotidians per minimitzar l'impacte de la mobilitat sobre la salut.
Una imatge val més que mil paraules
Campanya mediàtica per reduir la mobilitat en cotxe basada en l'impacte visual dels filtres de partícules que mesuren la contaminació de l'aire.
D'entre aquestes 5 idees s'escollirà en breu la idea guanyadora.
També hi haurà altres premis, per exemple a la idea més votada o a la persona que ha aportat més idees.
El Pla d'innovació interna del Departament (PI2) estableix diversos factors per promoure la innovació interna.
Aquests factors son: creativitat, lideratge, responsabilitat, implicació, confiança, col·laboració, participació, coherència, i objectivitat transparencia.
El cicle d'innovació neix com a resposta a una necessitat interna però, a la practica, el seu desenvolupament ha transcendit a l'exterior.
La participació al cicle de persones d'organitzacions externes no vinculades al DTES ha estat un factor rellevant.
S'ha comptat amb la participació de ajuntaments, empreses i universitats.
Aquesta pluralitat ha aportat al cicle perspectives diferents que han enriquit i obert les propostes; només cal veure que dues de les cinc idees finalistes provenen de persones externes i una tercera compta amb una implicació important de persones de la UPC.
Amb independència de quina sigui la idea guanyadora, amb el cicle d'innovació ja hem guanyat una experiència molt valuosa: cada cop més la col·laboració entre públic i privat, catedra i gestió o generalistes i experts és el camí per trobar solucions compartides, corresponsables, coherents, confiables i transparents i, per tant, també el camí per ser més efectius en les actuacions que emprenem.
Redactat per: Mercè Mas i Júlia Rubert i Tayà
Per saber-ne més: Mercè Mas, Isabel Hernández, Xavier Baulies
Disseny participatiu, Dimensió social de la mobilitat, Dimensió social de la sostenibilitat, Mecanismes col·laboratius, Contaminació atmosfèrica i protecció de l'ambient atmosfèric